નવસારી – ભાજપ શાસિત વિજલપોર નગરપાલિકામાં પ્રમુખ અને કારોબારી અધ્યક્ષ તેમજ સંગઠનના સભ્યો દ્વારા પાલિકામાં ચાલી રહેલા વહીવટ થી ભાજપના ૧૮ ઉપરાંત સભ્યોની છેલ્લા ત્રણ માસ જેવા સમયથી નારાજગી ઉભરી આવી હતી અને તેને થાળે પાડવામાં તદ્દન નિષ્ફળ રહેલ ભાજપ મોવડી મંડળે ૧૮ પૈકી ૧૩ સભ્યોએ અવિશ્વાસની દરખાસ્ત મુકનારમાંથી ૮ સભ્યોને કારણ દર્શક નોટીસ આપી બે દિવસમાં જવાબ આપવા જણાવેલ નહીંતો સસ્પેન્ડ કરવાના પગલા લેવાનું જણાવતા ગઇકાલે હચમચી ઉઠેલા નારાજ જુથના સભ્યોએ જવાબ આપી આજે નારાજ જુથના એક સાથે ૧૬ સુધરાઇ સભ્યોએ નવસારી કમલમ ખાતે જિલ્લા ભાજપ મહામંત્રીઓ ભુરાલાલ શાહ અને જયેશભાઇ નાયકની ઉપસ્થિતિમાં ભાજપ પક્ષમાંથી સભ્ય તરીકે રાજીનામું ધરી દેતા સમગ્ર નવસારી જિલ્લા ભાજપ સંગઠનમાં સન્નાટો વ્યાપી ગયો હતો